**Primăria Municipiului Târgu Jiu**

|  |  |
| --- | --- |
| |  | | --- | | Bd. Constantin Brâncuşi, nr.19, 210192, Târgu Jiu, Judeţul Gorj, România, CUI RO 4956065  Tel. +40.253.213317, Fax. +40.253.214878, [www.targujiu.ro](http://www.targujiu.ro), e-mail: primariatargujiu@targujiu.ro | |



**Certificat 4006000**



**Comunicat privind asigurarea obligatorie a locuințelor**

În conformitate cu prevederile art. 3 din Legea nr.260/2008, actualizată, privind asigurarea obligatorie a locuințelor împotriva cutremurelor, alunecărilor de teren și inundațiilor, vă aducem la cunoștință faptul că: ......” *persoanele fizice și juridice sunt obligate să își asigure împotriva dezastrelor naturale, în condițiile prezentei legi, toate construcțiile cu destinație de locuință, din mediul urban sau rural, aflate în proprietatea acestora și înregistrate în evidențele organelor fiscale”*.

Polița de asigurare împotriva dezastrelor naturale (PAD), reprezintă înscrisul ce atestă încheierea contractului de asigurare a locuinței și dovada existenței asigurarii obligatorii în cazul controalelor efectuate de organele abilitate. PAD reprezintă o poliță separată față de polița facultativă.

În vederea îndeplinirii obligațiilor ce ne revin în aplicarea prevederilor *Legii nr.260/2008, privind asigurarea obligatorie a locuințelor împotriva cutremurelor, alunecărilor de teren și inundațiilor,* subliniem faptul că, nerespectarea de către persoanele fizice sau juridice a obligației de asigurare a locuințelor, în condițiile prevăzute de lege, constituie contravenție și se sancționează cu amendă de la 100 la 500 lei.

Prin acest comunicat, Primăria Municipiului Târgu Jiu face un apel către toți cetățenii în vederea conștientizării importanței încheierii unui contract de asigurare obligatorie a locuințelor pentru a putea beneficia de un sprijin în cazul unui dezastru natural.